Omnibus presentes litteras inspecturis, Guido de Brucia, miles, salutem. Noverint universi quod ego in presentia Guillelmi, archipresbiteri de Argentonio, constitutus quito Deo et ecclesie Sancti Benedicti de Saltu quicquid juris vel exactionis sive dominii ego habebam vel poteram habere in homines de Pulchro Monte et eorum heredes, qui homines vocantur sapientes, et fide data in manu ipsius archipresbiteri promisi quod contra quitationem istam per me vel per alium de cetero non venirem. In cujus rei testimonium et munimem, ego et jamdictus archipresbiter, ad preces et instantiam meam, presentes litteras preposito et conventui ejusdem ecclesie dedimus sigillorum nostrorum munimine confirmatas. Actum anno Domini millesimo ducentesimo tricesimo octavo.